Source: https://www.kalaportaal.ee/kalastusinfo/nouded-vaikelaevale
Timestamp: 2018-02-24 01:47:54+00:00
Document Index: 2668400

Matched Legal Cases: ['§ 2', '§ 3', '§ 8', '§ 4', '§ 9', '§ 10']

RT I, 13.05.2011, 3
Nõuded väikelaeva varustusele ning väikelaeva kategooriad vastavalt väikelaeva konstruktsioonile, samuti sellise väikelaeva ohutusnõuded, millega korraldatakse tasu eest vabaajareise
Käesoleva määrusega kehtestatakse väikelaeva ohutuse tagamiseks ühtsed minimaalse varustuse nõuded, mis on kõigile Eestis registreeritud väikelaevadele kohustuslikud, väikelaeva kategooriad vastavalt konstruktsioonile ja täiendavad ohutusnõuded väikelaevadele, millega korraldatakse tasu eest vabaajareise.
§ 2. Väikelaeva kategooriad
Konstruktsioonist lähtuvalt jaotatakse väikelaevad käesolevas määruses järgmistesse kategooriatesse:
1) A-kategooria (ookean) – projekteeritud ja ehitatud pikkadeks merereisideks, mille käigus võib tuule tugevus ületada 8 palli ja laine kõrgus olla üle 4 meetri;
2) B-kategooria (avameri) – projekteeritud ja ehitatud avameresõiduks, kus tuule tugevus võib tõusta kuni 8 pallini ja laine kõrgus kuni 4 meetrini;
3) C-kategooria (rannalähedane) – projekteeritud ja ehitatud rannalähedaseks sõiduks, kasutamiseks rannikuvetes, suurtel lahtedel, järvedel ja jõgedel tuule tugevusega kuni 6 palli ja laine kõrgusega kuni 2 meetrit;
4) D-kategooria (kaitstud veed) – projekteeritud ja ehitatud sõiduks kaitstud rannikuvetes, väikestel lahtedel, väikestel järvedel ja jõgedel tuule tugevusega kuni 4 palli ja laine kõrgusega kuni 0,3 meetrit (üksikud lained maksimumkõrgusega kuni 0,5 meetrit).
§ 3. Väikelaeval nõutava varustuse nimekiri
Väikelaeva varustuse nõuded vastavalt väikelaeva kategooriale on toodud käesoleva määruse lisas esitatud tabelis.
§ 8. Nõuded väikelaeva esmaabivahenditele
Väikelaeval peavad olema „Töötervishoiu ja tööohutuse seaduse” § 4 lõike 4 alusel kehtestatud sotsiaalministri määruses nimetatud esmaabivahendid, mis on nõutud M1- ja N1-kategooria sõidukite puhul.
§ 9. Nõuded väikelaeva ankrutele ja pukseerimisvarustusele
(1) Väikelaeva kaalule ja pikkusele vastav ankur ja ankruots peab tagama väikelaeva ohutu ankrusseismise. Ankruotsa pikkus peab vastama vähemalt alljärgnevas tabelis toodud nõuetele:
(2) Väikelaeva pukseerimisotsa pikkus peab olema vähemalt kolm väikelaeva pikkust. Sobivusel võib pukseerimiseks kasutada ka väikelaeva kaalule ja pikkusele sobivat ankruotsa.
§ 10. Väikelaeva ohutusnõuded, millega korraldatakse tasu eest vabaajareise
(1) Alla 7 meetrise kogupikkusega C- ja D-kategooria väikelaeval, millega korraldatakse tasu eest vabaajareise, peab olema päästevest kandevõimega vähemalt 100 N iga pardalviibija jaoks ja D-, C*-kategooria varustus vastavalt määruse lisas toodud nõutud varustuse nimekirjale, välja arvatud ujuvusvahendi osas.
(2) Üle 7 meetri kogupikkusega C- ja D-kategooria väikelaeval, millega korraldatakse tasu eest vabaajareise, peab täiendavalt C-kategooria varustuse nimekirjas toodule olema üks lisapäästerõngas koos viskeliiniga.
(3) A- ja B-kategooria väikelaeval, millega korraldatakse tasu eest vabaajareise, peab täiendavalt B-kategooria varustuse nimekirjas toodule olema üks lisapäästerõngas koos viskeliiniga.
(4) Väikelaeva juht on kohustatud tutvustama väikelaeva pardal viibijatele pääste- ja ohutusvarustuse paigutust ja kasutamist ning selgitama keskkonnakaitse- ja ohutusnõudeid.
Lisa Väikelaeva varustuse nõuded vastavalt väikelaeva kategooriale
Originaalallikas: www.riigiteataja.ee/akt/113052011003